पाएं अपने शहर की ताज़ा ख़बरें और फ्री ई-पेपरडाउनलोड करें
जारी थाना अन्तर्गत जरडा पंचायत के धोबारी गुरदाकोना के एक आदिम जनजाति समुदाय के 65 वर्षीय कोंगटे कोरवा का लावा नदी में पानी में गिरने से मौत हो गई। घटना की जानकारी मिलते ही थाना के प्रशिक्षु दरोगा दीपक रौशन और अजय रजक घटना स्थल पर पहुँच कर शव को अपने कब्जे में करते हुए थाना ले आये।मृतक के पुत्र रामजीत कोरवा ने बताया कि पिता मृग्गी बीमारी से ग्रसित था और वह समय समय पर उनको मृग्गी का दौरा पड़ता था।
उन्होंने बताया कि पिता कोंगटे कोरवा पैसे की निकासी के लिए जारी बैंक जा रहे थे। सुबह निकला थे और दूरी होने कारण साथ में खाना भी लेकर चले थे।उन्होने कहा कि भूख लगने के कारण लावा नदी के किनारे चट्टान में बैठकर खाना खा रहा होगा इसी क्रम में गिर गया और नदी के पानी को ओर चल गया जिससे मौके पर ही मौत हो गई। इस सम्बन्ध में एसडीपीओ सिरिल मरांडी से पूछा गया तो उन्होंने बताया कि शव को देखने से ऐसा प्रतीत होता है कि मृतक कोंगटे कोरवा नहाने के बाद कपड़ा बदल रहा था। उसी समय चक्कर आने से गिरकर पानी में चला गया होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn